open-index/open-wikipedia-markdown huggingface dataset:
Braastad

**Braastad** er et konjakkhus. De eier ca. 40 ha vinmarker i Grande Champagne og Fins Bois, og kjøper ellers inn både vin for destillering, nydestillert konjakk og lagret konjakk fra ca. 350 andre vinbønder. Dermed er de også en negociant.

Total sett kommer 10% av konjakken deres fra Borderies, og 30% fra hver av områdene Fins Bois, Grande Champagne og Petite Champagne. Til sammen ca. 6 millioner liter vin går med til destillasjon av konjakk her.

Konjakkhuset heter egentlig Tiffon, men markedsføres i Norge under navnet Braastad på grunn av det norske eierskapet. Braastad konjakk er et merke eid av Tiffon. I tillegg finnes i Norge merket Bonaparte, som er et Arcus-produkt, som tappes på flaske av Arcus, men konjakken kjøpes inn fra Tiffon. Hovedsetet er familiens vingård; Château de Triac, som ligger i Petite Champagne.

## Historie
Tiffons historie regnes fra 1875, da Méderic Tiffon grunnla konjakkhuset.

Sverre Braastad flyttet i 1911 fra Braastad Gård utenfor Gjøvik til Cognac. Her fikk han jobb på konjakkhuset Bisquit, men falt etterhvert for datteren i konjakkhuset Tiffon, *Edith Rousseau*. De giftet seg i 1913.

Tiffon drives i dag av Sverre Braastads sønn, Robert Tiffon, og sønnesønner Antoine, Jan og Richard. De feirer den dag i dag 17. mai på familiens vingård; Château de Triac. Sverre Braastad levde til han ble 100 år.

En annen Braastad, Philippe Braastad-Tiffon jobber som kjellermester hos et annet «norsk» konjakkhus; Birkedal Hartmann. Han er barnebarn av Sverre Braastad, og gikk ut av konjakkhuset Braastad etter uenighet om driften av huset. Han har også lansert en egen brandy med navnet *Braastad-Tiffon*, men dette er ikke en konjakk, siden den er laget utenfor cognac-regionen.

## Utvalg
### Tiffon
* V.S.
* V.S.O.P.
* X.O.
* Vieux Superieur 
* Grande Champagne
* Grande Reserve
* Vieille Reserve

De to siste blandes ved Château de Triac.

Både VS og VSOP ble høsten 1997 oppgradert, både med tanke på emballasje og innhold. VS har blitt bløtere, og VSOP har fått 5% *faible*, som er veldig gammel konjakk.

### Braastad

* V.S.
* V.S.O.P.  (vinner av "Trophy Award 2003" ved "International Wine and Spirits Competition")
* X.O. Fine Champagne
* Château de Triac Réserve de la Famille (mellom 40-60 års fatlagring)
* Braastad 100 Ans de Liberté

### Bonaparte
* VS (ny versjon av Vinmonopolets gode gamle "Tre Stjerner", relansert i 1997). 
* VSOP – Petite Champagne og Fins Bois, lagringstid er 4-8 år på eikefat. 
* Bonaparte La Fontaine Single Vineyard – Hele cognacen er hentet fra én vingård; La Fontaine. Lagringstid ca. 10 år. 
* XO – minimum lagringstid på eikefat er 16 år. 
* Bonaparte Royal 60 ans (jubileumskonjakk ifm. kongeparets 60-årsdag) – sammensatt av 60 år gamle cognacer fra Grande Champagne og Petite Champagne.

### Andre drikker
* Pineau des Charentes; *Tiffon Pineau des Charentes*. 
* Brandy; *Philippe Braastad-Tiffon Brennevin* (druebrandy, 6 mnd på eikefat)

## Se også
*Helge Braastad
*Sverre Braastad
*Bråstad gruve

## Referanser


## Eksterne lenker
* Cognac Tiffons hjemmeside
* Braastad Cognac – Selskapets hjemmeside
Chips

**Chips** kan vise til:

*Potetchips, det samme som potetgull
*Chips, tynne flak av andre typer frukt eller grønnsaker enn poteter, f.eks. bananer
*Chips, det samme som pommes frites (brukes bl.a. i fish and chips)
*Chips (band), et svensk band som ble dannet i 1979 og oppløst i 1983
*''Chips'' (album), et musikkalbum med Chips, utgitt i 1980
*chips, i poker og andre pengespill, det samme som sjetonger

## Se også
*Chip

## Eksterne lenker
*
Meieriloven

**Meieriloven** (fullt navn **lov om enkelte bestemmelser angående meieriselskaper**) av 25. juni 1936 var en lov som regulerte produksjon og omsetning av meieriprodukter i Norge. Den dannet det lovmessige grunnlaget for meierisamvirkene og bedriften TINE. Loven var selskapsrettslig, og gjorde visse unntak/modifikasjoner i de reglene som fulgte av aksjeloven.

Loven ble erstattet 1. januar 2008 av Samvirkelova

## Referanser


## Eksterne lenker
* ''Lov om enkelte bestemmelser angående meieriselskaper'' – Lovdata
SND

**SND** har flere betydninger:

* Statens nærings- og distriktsutviklingsfond
* Nasjonalteateret i Slovakia, slovakisk: Slovenské národné divadlo (SND), Slovakia eldste profesjonelle teater
Pringles

**Pringles** er et potetgull-merke. Det ble produsert av det amerikanske selskapet Procter & Gamble før produksjonen ble solgt til Kellogg Company i 2012.

Merket ble introdusert i 1968 og ble lansert på det norske markedet høsten 1998.

Pringles er kjent for innpakningen, som består av et papprør med et plastlokk på toppen. Det er også kjent for logoen; en tegnet mann med stor bart.

Potetløvene er laget i lik størrelse og i form av en sal, som gjør dem lette å stable i røret.

Pringles som selges på det norske markedet er som regel produsert i Kutno i Polen. Det produseres også Pringles i Jackson (Tennessee, USA), Mechelen (Belgia), Johor (Malaysia), og i Fujian (Kina).

## Referanser


## Eksterne lenker
*
Forsvarets personell- og vernepliktssenter

**Forsvarets personell- og vernepliktssenter** (**FPVS**), tidligere **Vernepliktsverket**, er en fellesorganisasjon i Forsvaret med ansvar for verneplikten, herunder sesjon, fordeling, og innkalling til førstegangstjeneste og repetisjonstjeneste, rulleføring og mobilisering. FPVS har også ansvaret for utskriving til tjeneste i Sivilforsvaret. FPVS holder til på Hamar.

Vernepliktsverket, senere FPVS, etterfulgte det tidligere Generalkrigskommissariatet.

## Oppgaver
* Gjennomføre sesjon.
* Fordeler/selekterer til førstegangstjeneste og repetisjonstjeneste.
* Rullefører og mobiliserer personell i krise og krig.
* Drive forebyggende arbeid og kontrolltiltak for å hindre brudd på narkotika- og dopinglovgivningen blant ansatte i Forsvaret.
* Disponere personell til internasjonal tjeneste og har ansvar for personellet som tjenestegjør i faste stillinger i utlandet.
* Ha forvaltningsansvar for forsvarsattachéer, militærrådgivere og sivilt personell som tjenestegjør ved attachekontorene i utlandet.
* Støtte Forsvarets operative hovedkvarter ved krisehåndtering dersom det skjer ulykker eller alvorlige hendelser i utlandet med personell involvert.
* Ha ansvar for Forsvarets lønnsregnskap.
* Ha ansvar for lønn-, reise- og flytteprosesser i Forsvaret.
* Ivareta arbeidsgiveransvaret for personell i utenlandstjeneste. 

## Forsvarets veterantjeneste

I 2023 ble Forsvarets veterantjeneste lagt inn under FPVS. Veterantjenesten har ansvar for Forsvarets oppfølgning og ivaretagelse av veteraner fra internasjonale operasjoner.

## Referanser


## Eksterne lenker
*FPVS Fosvaret.no
Rouen

**Rouen** er en bykommune i departementet Seine-Maritime i regionen Normandie nord i Frankrike. Rouen er den historiske hovedstaden i Normandie, og i dag administrativt hovedsete både for regionen Normandie og for departementet Seine-Maritime. Byen var en av de største og rikeste byene i middelalderen og ble avstått av den karolingiske kongen Karl den enfoldige til Gange-Rolf i 911. Rouen var sete for skattmesteren av Normandie og spilte en stor rolle i engelsk historie, som en av Englands hovedsteder sammen med London i de engelsk-normanniske dynastienes periode. Den eldste delen av Rouens bykjerne, med sin trehusbebyggelse, katedral og mange kirker, står på UNESCOs Verdensarvsliste.

I 2011 hadde selve byen Rouen 111&nbsp;553 innbyggere, mens storbyområdet har omtrent 650 000 innbyggere.

Olav Haraldsson skal ha blitt døpt i Rouen ca. 1013. Slavehandel i Rouen på den tid bekreftes av blant andre den normanniske klerken Garnier, bosatt i byen på starten av 1000-tallet. I sin bok forteller han om naboen sin, iren Moriuht, som ble fanget sammen med sin kone av vikinger i Irland. De ble solgt hver for seg som slaver, men Moriuht klarte å kjøpe seg fri og dro til Rouen på leting etter sin kone som var blitt solgt der. Han fant henne i en mølle sør for byen og løskjøpte henne, og sammen slo de seg ned i Rouen, der engelskmennene brente Jeanne d’Arc på bålet i 1431.

En av byens videregående skoler, Lycée Pierre Corneille, har siden 1918 tatt imot norske elever for treårig utdannelse som ender med fransk *[[baccalaureat]]*. Det tas for tiden opp 8 elever hvert år gjennom HK-Dir, Direktoratet for høyere utdanning og kompetanse. Den tradisjonsrike skolen, som ble grunnlagt av jesuittene for over 500 år siden, har også skolert kjente franske forfattere som Gustave Flaubert, Guy de Maupassant og tragedielegenden som har gitt skolen sitt nåværende navn, Pierre Corneille.

## Geografi
Byen ligger langs elven Seinen, som renner inn fra Paris i sørøst og deler byen i to. Den historiske bykjernen ligger på nordsiden av elven (*rive droite*). I dag består byen også av den nyere bebyggelsen på sørsiden av elven (*rive gauche*), samt øya île Lacroix. Rouen er en viktig havneby og elvebreddene preges av havnelagre og industri.

Områdene rundt byen består av skoger, åser og dalfører. Bratte bakker reiser seg nord for byen, hvor kommunene Mont-Saint-Aignan og Bois-Guillaume ligger med utsikt over byen. Sør for Rouen flater landskapet ut.

Rouen ligger omtrent en times togtur nordvest for Paris.

## Kirker
* Katedralen i Rouen
* St. Ouen-kirken i Rouen

## Museer
* Musée des beaux-arts de Rouen, byens kunstmuseum
* Musée maritime fluvial et portuaire, et museum om Rouens havns historie og sjøfart

## Utdanning
* NEOMA Business School

## Befolkningsutvikling
***Antall innbyggere i kommunen Rouen***

## Se også
* Trikken i Rouen
* Beleiringen av Rouen (1562)

## Referanser


## Eksterne lenker
* 
* Kommunedata INSEE
Procter & Gamble

**Procter & Gamble Co.** er et amerikansk, multinasjonalt konsern som produserer og markedsfører et bredt utvalg av forbrukervarer. Selskapet ble etablert i 1837 og har hovedkontor i Cincinnati i Ohio og omkring 127&nbsp;000 ansatte.

Flere av varemerkene som markedsføres av Procter & Gamble har en samlet omsetning på over USD 1 milliard årlig og er blant verdens største og mest kjente forbrukerprodukter. Disse er:
* Always er et varemerke for tamponger, bind, truseinnlegg og hygieneprodukter for kvinner.  
* Ariel er et merke for vaskepulver og flytende vaskemidler for klær. 
* Actonel er en type risedronat som brukes i behandling av osteoporose. Legemiddelselskapet Sanofi-Aventis, verdens 4. største, er Procter & Gambles partner i markedsføringen av dette produktet. 
* Bounty betegner tørkepapir som selges i USA, Canada og Storbritannia 
* Braun er et merke for småelektriske apparater som barbermaskiner, kaffetraktere, brødristere og blendere. 
* Crest er et tannkremmerke.  
* Dawn er et vaskemiddel for oppvaskmaskiner.
* Downy/Lenor er et merke for tøymyknere. 
* Duracell er en merkevare innen batterier og lommelykter.
* Fusion er et merke for våtbarbering for menn og det P&G-merket som raskest har nådd USD 1 milliard i årlig salg.
* Gain er et merke av tøyvaskemidler og -myknere. 
* Gillette er et merke for markedsføring av produkter innenfor våtbarbering.
* Head & Shoulders er et shampoomerke.
* High Endurance er en deodorant som ligger til Old Spice. 
* Ivory er en såpe.
* Nice 'n Easy er en type hårfarge.
* Olay er et merke for hudpleieprodukter. 
* Olestra er en kalori-fri fetterstatning foreløpig kun godkjent for det amerikanske markedet.
* Oral-B er et merke for markedsføring av tannbørster. 
* Pampers er et merke for engangsbleier. 
* Pantene er et merke for hårpleieprodukter.
* Prilosec OTC er en type syrepumpehemmer/mot bl.a. f.eks magesår som markedsføres i USA og med navnet Losec i andre land i samarbeid med AstraZeneca.
* Puffs er en type ansiktsservietter.
* Secret er en deodorant.
* Tide er tøyvaskemidler.
* Vicks er et merke for OTC-medikamenter (reseptfrie).
* Wella betegner hårpleieprodukter (shampoo, stylingprodukter, hårfarge). 
* Whisper er et merke for truseinnlegg.
* Yes – oppvaskmiddel

## Referanser


## Eksterne lenker
* 
*
Cincinnati

**Cincinnati** er en amerikansk by i delstaten Ohio. Byen ligger ved bredden av elven Ohio og er administrasjonssenter for Hamilton County. I 2000 hadde Cincinnati  innbyggere, noe som gjør den til delstatens tredje største by. Combs-Hehl Bridge over Ohio forbinder byen med Campbell County i Kentucky.

Byen er hjemsted for det amerikanske fotballaget Cincinnati Bengals som spiller i National Football League.

Cincinnati betjenes av Cincinnati/Northern Kentucky internasjonale lufthavn i nabostaten Kentucky.

Jerry Springer var borgermester 1977–1978.

## Referanser


## Eksterne lenker
*
Folka

I J.R.R. Tolkiens fiktive verden Midgard er **Folka** (2804 – 2864 tredje tideverv) den trettende kongen av Rohan. Han var sønn av Walda, og da hans far ble drept av orker i år 2851 T.T..
 
Han var en stor jeger, men svor på aldri å felle noe vilt dyr så lenge det ennå fantes orker i Rohan. Det var hans måte å hevne sin fars død på. Da alle orkene var drept, og gjemmestedene deres var funnet og knust, dro han på jakt etter den store villgalten i Everholt i Firienskog. Han klarte å drepe galten, men døde selv av sårene han fikk av galtens støttenner.

Han ble etterfulgt av sin egen sønn Folkwin i år 2864.
Iveco

**Iveco** er en italiensk produsent av lastebiler og dieselmotorer, stiftet i 1974. Virksomheten er eid av Fiat-gruppen.  Navnet er en forkortelse for **Industrial VEhicles COrporation**, og var opprinnelig en sammenslutning av nyttebildivisjonene til Fiat og Lancia, i tillegg til lastebilprodusentene Magirus-Deutz, O.M. og Unic.

Selskapet produserer omkring  nyttekjøretøy og  dieselmotorer årlig. 

## Historie

Selskapene som inngikk i Iveco hadde lang historie, og selv etter sammenslutning produserte de lastebiler med eget merke i flere år. I 1983 kom TurboStar-serien, og med den en egen Iveco-identitet. I 1986 inngikk de en avtale med Ford i Storbritannia om Ford Cargo-serien av distribusjonsbiler.

På 1990-tallet kom en rekke serier. Fra lett til tung het de EuroCargo, EuroTech, EuroStar og EuroTrakker.

Iveco kjøpte spanske Pegaso og britiske Seddon Atkinson av spanske Enasa i 1991. I desember 2000 ble Daily nummer 1 million ferdigstilt.

I 90-årene ble Iveco-biler bygget i Kina, Tyrkia, India, Australia, Russland, Argentina og Brasil.

Iveco og Renault slo seg sammen om bussproduksjon gjennom selskapet Irisbus. i 2003 kjøpte Iveco ut Renault, men Irisbus produserer fremdeles busser for Iveco, nå under navnet Iveco Bus.

## Modeller
* Daily
* Eurocargo
* Trakker
* Stralis
* LMV (Light Multipurpose Vehicle)
* Massif

## Referanser


## Eksterne lenker
*  (engelsk, italiensk)
* Bilnorge.no sin historie om merket
Emil Boyson

**Emil Boyson** (født 4. september 1897 i Bergen, død 2. juni 1979 i Oslo) var en norsk forfatter, lyriker, oversetter og gjendikter.

Boyson debuterte i 1927 med prosaboka *Sommertørst* som han selv kalte en historie, men han skulle først og fremst bli kjent som lyriker. Hans lyrikk er holdt i en modernistisk stil, med et språk som bryter med hverdagsspråket, men ofte i tradisjonell form og strofemønster. 

Mrk. Hans egentlige debut var i 1920 da han under navnet Karl Snemo, utgav boken *Åpning til regnbuen*. 

## Bibliografi
* *Åpning til regnbuen* &ndash; dikt (1920)
* *Sommertørst : En historie* &ndash; roman (1927)
* *Skumring mellom søiler* &ndash; dikt (1932)
* *Varsler og møter* &ndash; dikt (1934)
* *Tegn og tydning* &ndash; dikt (1935)
* *Yngre herre på besøk: En fabel* &ndash; roman (1936)
* *Vandring mot havet: En prosa-diktning*  &ndash; roman (1937)
* *Gjemt i mørket* &ndash; dikt (1939)
* *Sjelen og udyret* &ndash; dikt (1946)
* *Gjenkjennelse* &ndash; dikt (1957)
* *Utvalgte dikt* &ndash; dikt i utvalg (1959)
* *70 dikt* &ndash; dikt i utvalg (1974)
* *Før sporene slettes: dagbok* &ndash; dikt (1981) (illustrert av Kåre Tveter)

## Priser
* Gyldendals legat, 1946
* Doblougprisen, 1956
* Kritikerprisen, 1957
* Riksmålsforbundets litteraturpris, 1959
* Gyldendals legat,1974

## Biografi
* Sverre Blandhol, Hilde Holtsmark og Jan Jakob Tønseth: *En Vandrer på jorden. Om Emil Boysons liv* (1997)

## Referanser


## Eksterne lenker
* Digitaliserte bøker av Boyson og om Boyson i Nasjonalbiblioteket.
* Om Emil Boyson i Norsk Oversetterleksikon
Hjemmedatamaskin

**Hjemmedatamaskin** var den andre generasjonen mikrodatamaskiner som kom fra 1977 og framover.  Disse var populære blant hobbybrukere og små bedrifter, men ble etter hvert skjøvet ut av markedet til fordel for IBM sin PC og kloner av denne.  Ordet *hjemmedatamaskin* falt ut av bruk tidlig på 1990-tallet

Konseptet ble økonomisk mulig da silisiumbaserte mikroprosessorer begynte å bli masseprodusert.  Tidligere hadde datamaskiner vært i bruk bare i næringsliv og statlig sektor, og blant en liten gruppe entusiaster som hadde ferdigheter nok til å bygge sammen en datamaskin fra deler.

## Utbredte hjemmedatamaskiner

### [[1970-tallet]]

* Juni 1977: Apple II (Nord-Amerika (NA)) (fargegrafikk, åtte ekspansjonsporter)
* August 1977: Tandy Radio Shack TRS-80 (NA) (første hjemmedatamaskin under USD 600)
* Desember 1977: Commodore PET (NA) (første datamaskin med tastatur, skjerm og lagringsmedium integrert)
* 1979: Atari 400/800 (NA) (første datamaskin med spesiallagede integrerte kretser og programmerbar grafikkbrikke)

### [[1980-tallet]]

* 1980: Commodore VIC-20 (NA) (under USD 300; første datamaskin som solgte mer enn en million eksemplarer)
* 1980: TRS-80 Color Computer (NA) (Motorola 6809 prosessor, OS-9 multi-user multi-tasking operativsystem)
* Juni 1981: Texas Instruments TI-99/4A (NA) (første 16-bits hjemmedatamaskin)
* August 1981: IBM PC (NA) (ikke en hjemmedatamaskin i egentlig forstand, men den første i en ny generasjon datamaskiner for personlig bruk)
* 1981: Sinclair ZX81 (Europa) (kunne fås både som byggesett og som ferdig datamaskin)
* 1981: BBC Micro (Europa) (tatt fram i Storbritannia i undervisningsøyemed, med avansert BASIC og integrert assembler)
* April 1982: ZX Spectrum (Europa) (den mest solgte britiske hjemmedatamaskinen og opphavet til Storbritannias programvareindustri)
* August 1982: Commodore 64 (NA) (verden bestselgende datamaskin, over 20 millioner solgt)
* 1983: MSX (Japan) (et samarbeid mellom ASCII og Microsoft, produsert av flere selskaper)
*January 1984: Apple Macintosh (NA) (første på markedet med mus og grafisk brukergrensesnitt, første hybrid 16/32-bit)
* 1984: Amstrad/Schneider CPC- og PCW- serier (Europa) (populær i Frankrike, Spania, Storbritannia og Tyskland. 3 millioner CPC og 8 millioner PCW ble solgt)
* 1985: Atari ST (NA) (den første med innebygget MIDI-grensesnitt; også første med 1MB RAM for under USD 1000)
* Juli 1985: Commodore Amiga (NA) (spesialbrikker for grafikk, lyd og I/O; multitaskende operativsystem)
* 1987: Acorn Archimedes (Europa) (32-bits ARM mikroprosessor; svært kraftig da den kom)

## Eksterne lenker
* Runes PC-museum inneholder en samling hjemmedatamaskiner (engelsk)
Breiliflaka

**Breiliflaka** (også skrevet **Breiliflaket**) er en ås sør for Tyrifjorden, i Modum kommune i Buskerud. Den har en høyde på 702 meter over havet. Breiliflaka ligger i Finnemarka naturreservat.

Fra Breiliflaka er det god utsikt, særlig mot vest, og en kan lett se Blefjell, Vegglifjell, Norefjell og Vikerfjell. En kan òg se Tryvannshøgda ved Oslo i øst og Jonsknuten ved Kongsberg i sørvest.

## Fotnoter



## Referanser
Dåsettunet

**Dåsettunet** er et bygdetun i Flesberg, som omfatter tunet og husene omkring på den gamle gården Dåset, gnr. 35, bnr. 1. Sommerstid arrangeres «Dåsetsøndager», hvor det er oppvisninger i folkemusikk og folkedans og hvor lokale retter serveres. Veien til Dåsettunet er skiltet fra Flesberg sentrum ved Flesberg stavkirke.

## Historie
Man kjenner i liten grad til gårdens eldre historie, men gården ble trolig ryddet i vikingtiden. De eldste offisielle nedtegnelser er fra 1600-tallet. Lokalhistorikere tror eiendommen før dette kan ha tilhørt Prestegården, som tidligere hadde navnet Flesberg. Storfamilien på gården Flesberg benyttet Dåset som seter og utgangspunkt for sesongbetont setervirksomhet, jakt og fiske. Etter svartedauden (1347&ndash;1351) ble Dåset bortglemt og ingen på Prestegården gjorde krav på gården. Den ble i stedet underlagt gården Lande. I 1922 ble det slutt med fast husdyrhold.

Det som gjør stedet spesielt, er at så mange som 20 av de gamle bygningene er bevart i sitt opprinnelige miljø. Låven er fra 1500-tallet, mens de øvrige bygningene er fra 1600&ndash;1800-tallet. På det meste var det 23 bygninger på gården. Noen av husene ble flyttet til Lågdalsmuseet i Kongsberg. Dette gjelder en badstue, en låve og et kvernhus. De to sistnevnte ble flyttet tilbake i 1942.

## Dåset blir bygdetun

På 1970-tallet begynte man å diskutere hvorvidt man skulle ha et bygdetun i Flesberg. I 1977 falt valget på Dåset, og kommunen fikk leieavtale på hus og tun. Avtalen går ut på at Flesberg kommune kan disponere gården mot at kommunen vedlikeholder bygningene. Etter dette har man fått utført mye restaurerings- og vedlikeholdsarbeid. Låven og badstuen blir flyttet tilbake til Dåset fra Lågdalsmuseet. Det er nå kun kvernhuset som står igjen på Lågdalsmuseet.

## Bygningene
Dåsettunets bygninger er følgende:
*Stue (hovedhus) (Eldste del fra 1691, utvidet ca. 1730 og 1797)
*Loft (fra mellom 1650 og 1750)
*Bu (fra mellom 1650 og 1750)
*Kjellerbu (fra mellom 1650 og 1750)
*Sommerstue (Trolig fra ca. 1650-1670
*Kåmmår (do) (1858)
*Vedskjul
*Vognskjul
*Smie
*Badstue (fra mellom 1650 og 1750)
*Grisestall (Flyttet fra Påls-Gjerde)

Andre hus som har stått på gården, men som nå er borte i sin opprinnelige form:
*Vedskjul
*Kølhus
*Kvernus (se over)
*Sag
*Sommerfjøs
*Utfjøs

I tillegg har det stått en hoppbakke her fra midten av 1900-tallet. Den er nå borte.

## Kilder
*
*Olavsrosa.no 

## Eksterne lenker
* «Nytt servicebygg», *Laagendalsposten*, 2004
Fontainebleau

**Fontainebleau** (fra *fontaine belle eau*) er en by med 15&nbsp;600 innbyggere (2004) i departementet Seine-et-Marne i Frankrike. Her tilbakekalte kong Ludvig XIV av Frankrike Ediktet i Nantes i 1685, her ble pave Pius VII holdt som fange av keiser Napoleon I 1812–1814, og her overgav keiseren seg i april 1814. Fra 1949 til 1966 var stedets slott NATO-hovedkvarter.

De viktigste turistattraksjoner er:
* Det kongelige slott Fontainebleau, bygd på 1500-tallet av Henrik II av Frankrike og Katharina de' Medici
* Skogen Fontainebleau ca. 50&nbsp;km sør for Paris. Området er kjent for sine fine forhold for buldring
* Gravmælene til G.I. Gurdjiev og Katherine Mansfield på kirkegården i Avon

## Utdanning
* École nationale supérieure des mines de Paris
* INSEAD

## Se også
*Barbizon-skolen

## Referanser


## Eksterne lenker
*
Slektsforskningsprogram

Et **slektsforskningsprogram** er en type programvare for personlige datamaskiner som forenkler systematiseringsbehovet under slektsforskning.

Programmet gjør det mulig å enkelt systematisere all informasjon om en person, som biologiske foreldre, eventuelle adoptivforeldre, fødsel, dåp, konfirmasjon, vielse, dødsfall, begravelse og de enkelte hendelsers dato, sted, vitner og dokumentasjon&nbsp;&ndash; f.eks. bilder, fødselsattest, lydopptak, filmklipp eller underskrift&nbsp;&ndash; samt hvilken kilde informasjonen kommer fra.

Opplysningene legges inn i skjemaform, men programmet kan selv gjøre slektsforskeren oppmerksom på sannsynlige feil, som f.eks. hvis et barn ved fødsel er tillagt meget unge foreldre eller en mor over 50 år. 

Et viktig formål med et slektsforskningsprogram er utskriftene som kan være av en persons aner eller etterkommere. Større samlinger av slektninger i en database kan ved hjelp av slektsforskningsprogrammet brukes til å skrive ut «manuskriptet» til en slektsbok. De fleste slektsforskningsprogrammer har i dag også støtte for automatisk generering av internettsider for presentasjon av innholdet.

En annen egenskap flere slektsforskningsprogrammer har, er støtte for import og eksport av såkalte GEDCOM-filer. GEDCOM er en standard for en representasjon av databasen i rent tekstformat, slik at man kan overføre hele eller deler av databasen fra ett slektsforskningsprogram til et annet, til og med på tvers av datamaskiners operativsystem.

GEDCOM gir ikke 100% kompatibilitet. Innenfor GEDCOM har produsentene visse friheter som gjør at det ikke alltid går helt smertefritt.

## Eksempler på slektsforskningsprogrammer
*Ahnenblatt
*Ancestris
* Ane
* Brother's Keeper (BK)
* DinSlekt.no
* DISGEN
* Embla Familie og Slekt
* Familiearkiv
*Family Historian
* Family Tree Maker (FTM)
* Genbox
*Gramps
*Heredis
* Legacy Family Tree 
* MyHeritage Family Tree Builder  (FTB)
* Personal Ancestral File (PAF)
* Reunion
* Roots Magic
* Rootstrust
* The Master Genealogist (TMG)
* webtrees
* WinFamily

## Sammenligning av noen databaser for opplasting og håndtering av slektstrær

## Eksterne lenker
***Slekt og Data**s side «Hvilket slektsprogram skal jeg velge?»
***Slekt og Data**s webinar om valg av slektsprogram.
Bygdebok

**Bygdebok** er en betegnelse som brukes om bokutgivelser som beskriver én eller flere bygders historie og befolkning. Norske bygdebøker har som regel blitt utgitt i regi av eller i samarbeid med kommunen.  

Slike lokalhistoriske bøker begynte å utkomme i Norge fra ca. 1910, men man kan spore fenomenets røtter tilbake til opplysningstidens topografiske litteratur.

Bygdeboka kan deles inn i tre hovedkategorier, og mange bygdebokverk inneholder bind med flere av typene:
* allmenn bygde- og kulturhistorie;
* emnedelt bygdehistorie med kapitler om byggeskikk, geologi, målføre, skole, kirkebygg på stedet, og lignende;
* gårds- og slektshistorie, der bygda skildres med utgangspunkt i grunneiendommene. For hver gård opplyses det om navn, eiendomsskyld, driftsstatistikk, skifter etter dødsbo, oppdeling og eier- eller brukerskifter. I tillegg gis det ofte, med noe variasjon, opplysninger om innbyggerne i arkivhistorisk tid (fra 15-/1600-tallet) familievis ut fra eiendommens eier eller bruker. Som regel følger en meget kortfattet fremstilling av de enkelte personers livsløp. Det er vanlig å angi leveår, vielsesår, ektefeller og eventuelt utflyttingssted. De eldste bygdebøkene registrerte bare brukerne av selveiende gårder, mens nyere bygdebøker beskriver hele familier og også husmenn, leietakere og eiendomsløse.

## Referanser



## Eksterne lenker
*Slekt1s oversikt over utgitte bygdebøker i Norge
*Norsk Slektshistorisk Forenings wiki Liste over digitaliserte bygdebøker
* Bygdebok; fra Bibliotekarstudentens nettleksikon om litteratur og medier (pdf-fil)
Maarud Potetgull

**Maarud Potetgull** er et varemerke for potetgull som produseres av det norske selskapet Maarud AS. Potetgull lages av potetsortene Bruse og Saturna.

Borgarting lagmannsrett avgjorde i 2016 at Maarud ikke hadde enerett på navnet potetgull.

## Næringsinnhold

## Referanser


## Eksterne lenker
* Hjemmeside
Selevkos V Filometor

**Selevkos V Filometor** (død 125 f.Kr.) var kortvarig en barnekonge av det hellenistiske Selevkideriket i tiden 126–125 f.Kr. Han var den eldste sønnen til Demetrios II Nikator og av hans ptolemeiske hustru Kleopatra Thea. Hans epitet *Filometor* betydde «glad i mor» og det indikerte vanligvis i den hellenistiske verden at moren fungerte som medregent for prinsen.

I 126 f.Kr. ble hans far Demetrios II myrdet, tilskyndet av hans mor Kleopatra Thea. Hun tok da selv makten og styrte som medregent og på vegne av sin unge sønn, men snart sørget hun for at også han døde. Han må da ha vært mellom 15 og 20 år gammel. Det er oppgitt to forskjellige motiv som årsaken for denne handlingen: I henhold til en versjon hadde han forsøkt å kreve tronen alene uten hennes samtykke, men i henhold til den andre versjon var hun redd for at han før eller siden ville kreve hevn for mordet på hans far.

## Referanser
Rochefort (Charente-Maritime)

**Rochefort** er en kommune i departementet Charente-Maritime i regionen Nouvelle-Aquitaine sør i Frankrike. Rochefort er en kystkommune mot Atlanterhavet i det vestlige Frankrike, og kalles av og til uoffisielt *Rochefort-sur-Mer*.

I desember 1665 ble Rochefort utvalgt av Jean-Baptiste Colbert som et støttepunkt for den franske marine. Militærhavnen ble befestet av Ludvig XIVs kommissær for festningsarbeider, Vauban. Mellom 1666 og 1669 bygget man *Corderie Royale* (da Europas lengste bygning), og klassifisert som et historisk monument siden 1967. Bygningen ble ødelagt av okkupasjonsstyrkene i 1944, men etter 20 år ble de gjenoppbygd og restaurert.

Det var utenfor Rochefort at Napoléon Bonaparte ble oppbragt og deretter overgav seg til kaptein F.L. Maitland på det britiske krigsskipet HMS «Bellerophon» den 7. juli 1815.

## Befolkningsutvikling
***Antall innbyggere i kommunen Rochefort (Charente-Maritime)***

## Referanser


## Eksterne lenker
* 
* Kommunedata INSEE
Fontainebleau slott

**Fontainebleau slott** (fransk: *Château de Fontainebleau*) i Fontainebleau i Seine-et-Marne, ca. 55 km sør for Paris, er et betydelig kongelig slott bygd fra 1528 til 1540, under kong Frans I (konge 1515-47). 

Slottet var en av de første betydelige manifestasjonene av renessansen i Frankrike, og ble utført av arkitekten Gilles le Breton til erstatning for et eldre slott fra 1100-tallet. Italienske manieristiske malere som Francesco Primaticcio og Niccolò dell'Abbate dekorerte slottet. Arbeidene her ble grunnlaget for Fontainebleauskolen, som var kjernen i den franske manierismen.

Slottet ble videreutviklet under Henrik II (konge 1547-59) og hans dronning Katharina de' Medici som engasjerte arkitektene Philibert Delorme og Jean Bullant. 
Henrik IV (konge 1559-1610) tilføyde plassen *Cour de Princes*. 

Flere franske konger er født her, og den svenske dronning Christina av Sverige bodde her i flere år etter sin abdikasjon i 1654. Tsar Peter den store og dansk-norske kong Christian VII var også gjester her. 
 
Ludvig XIV av Frankrike oppholdt seg her da han 18. oktober 1685 tilbakekalte Ediktet i Nantes, og fratok de protestantiske hugenottene sine rettigheter.

Napoléon brukte slottet som base for sitt styre, trolig for å distansere seg fra det gamle regimet med dets tilknytning til Versailles.

Med amerikansk støtte og på initiativ fra den amerikanske generalen John J. Pershing ble det i 1921 og 1923 etablert to skoletilbud i lokalene til slottet: *Conservatoire américain de Fontainebleau* underviser i musikk, mens *[[École des Beaux-Arts]] à Fontainebleau* opprinnelig underviste i både arkitektur, malerkunst og skulptur. Etterhvert har kunstskolen konsentrert seg om arkitektur. Fra 1949 til 1966 var slottet NATOs hovedkvarter; som følge av at Charles de Gaulle i 1966 trakk Frankrike ut av NATOs militære samarbeid måtte NATO forlate slottet.  

Slottet ble i 1981 oppført på UNESCOs liste over Verdensarven.


Fil:Panorama Chateau Fontainebleau.jpg|Panoramabilde av Château Fontainebleau i Paris, Frankrike. 
Fil:Chateau Fontainebleau.jpg|Fontainebleau er et betydelig anlegg både med hensyn til arkitektur og billedkunst; og som scene i fransk historie.
Fil:Pierre-Denis Martin - View of the Château de Fontainebleau - Google Art Project.jpg|Ludvig XIV på jakt ved Fontainebleau
Fil:Montfort - Adieux de Napoleon a la Garde imperiale.jpg|Napoleon tar avskjed med sine styrker utenfor Fontainebleau i 1814


## Parken
Det som kalles «parken» er i realiteten et skogområde på ca. 280 km², tidligere brukt som kongelig jaktterreng. I dag er området vernet som nasjonalpark. Parken er populær som arena for buldring.

Treet breiasal (*Sorbus latifolia*, i asalslekten) er endemisk for parken.

## Eksterne lenker
* Offisielt nettsted (engelsk)
* fontainebleauschools.org
Nicolas Oudinot

**Charles-Nicolas Oudinot**, hertug av Reggio, (født 25. april 1767 i Bar-le-Duc i Frankrike, død 13. september 1847 i Paris) var en av Napoleons marskalker.

Han kom fra en kjøpmannsfamilie, og gikk inn i infanteriet i 1784 som menig soldat. Han ble brigadegeneral i 1794, og divisjonsgeneral i 1799. 

I 1809 ble han etter den femte koalisjonskrig *marskalk av Frankrike* og *hertug av Reggio*. I 1810 ble han så guvernør av Berlin.

I 1813 hadde han som korps- og armékommandør for Berlinarmeen i oppdrag å gjenerobre Berlin. Etter sitt nederlag i slaget ved Großbeeren måtte han overlate kommandoen til Michel Ney. Ved folkeslaget ved Leipzig var han kommandant for den gamle garde, og ble såret. Som hærfører var han middelmådig, men utmmerket seg ved sine mange krigssår.

Etter Napoléon Bonapartes endelige nederlag i 1815 ble han generalmajor i den kongelige garde.

## Referanser
Mondelēz International

**Mondelēz International Inc.**, tidligere **[[Kraft Foods]]**, er et amerikansk matvarekonsern med hovedkvarter i Illinois. Selskapet ble grunnlagt i 1903 og er et uavhengig selskap notert på New York-børsen, og ble en del av Dow Jones Industrial Average. Kraft Foods var tidligere en del av Altria Group (tidligere kjent som Philip Morris), som også var majoritetseier i Kraft Foods frem til 31. januar 2007, da aksjonærene fikk aksjer direkte i Kraft Foods.

Mondelēz International er en sentral markedsaktør innen sjokolade, kjeks, sukkervarer, kaffe og pulverdrikker

Selskapets slagord er å «skape små, gode øyeblikk». Det har en årlig omsetning på ca 35 milliarder dollar og er aktiv i 165 land. Mondelēz International er medlem av Standard & Poors 500, NASDAQ-100 og Dow Jones Sustainability Index

Mondelēz er blitt utsatt for vidstrakt kritikk i vestlige land for å ha fortsatt sin virksomhet i Russland til tross for et sanksjonsregime som var blitt innført av blant annet EU som reaksjon på landets invasjon av Ukraina i 2022.

## Etymologi
Mondelēz International fikk navnet som forslag fra sine ansatte i 2012, og er en kombinasjon av ord som betyr «verden» og «deilig» på romanske språk.

## Mondelēz International i Norden
Konsernet er representert i Norden ved datterselskapet Kraft Foods Nordic, som gjennom oppkjøp av flere nordiske næringsmiddelbedrifter eier merkenavn som Freia i Norge; Marabou, og Gevalia i Sverige og Karat i Danmark. Det har fabrikker i Oslo (Freia), Stockholm (Marabou) og Gävle (Gevalia). Eierskapet i Estrella opphørte i 2008.

I Norge holder Mondelēz International til i Freiafabrikken på Rodeløkka i Oslo. Lokalet fungerer fortsatt som produksjonsfabrikk, i tillegg til å omfatte en fredet kunsthage, Freiaparken, og arrangementslokalet Freiasalen, med tolv originale malerier av Edvard Munch

### Freia

Freia ble grunnlagt i 1889, og tre år senere flyttet selskapet inn i lokaler på Rodeløkka. Selskapet var da kjøpt opp av Johan Throne Holst, som etablerte Freia Chocolade Fabrik. I 1993 ble Freia kjøpt av Kraft Foods. Mondelēz International ble skilt ut av Kraft Foods i 2012, og Freia eies i dag av sistnevnte.

I juni 2023 ble merkevaren utsatt for boikott fra en rekke norske selskaper på grunn av moderbedriftens fortsatte virksomhet i Russland.

### Kjente merkevarer i Norge
* Daim
* Kvikk Lunsj
* V6
* Stimorol
* Philadelphia
* Regia
* O'boy
* Oreo
* M
* Non Stop
* Freia Melkesjokolade
* Firkløver
* Krokanrull
* Smil
* Twist
* Japp
* Kong Haakon
* Monolit

## Referanser


## Eksterne lenker
* 
* Selskapets nettsted i USA
* Nordisk nettsted
Parma

**Parma** er en middelalderby i regionen Emilia-Romagna i det nordlige Italia og en av regionens mest velstående byer.
 
Parma ligger langs den gamle romerveien *[[Via Emilia]]* og ligger to timer unna Milano i nord og ligger som nabobyene Piacenza,  Reggio Emilia, Modena og Bologna på rekke og rad ved Via Emilia.

Parma ligger midt på den frodige Po-sletta og er kjent verden over for sine jordbruksprodukter. Mest kjent av dem alle sammen er parmesanosten (Parmigiano-Reggiano) og parmaskinken (Prosciutto di Parma).

Parmas arkitektur preges av flere tidsepoker. Ved Piazza di Duomo finner man byens katedral, "Il Duomo", og det nærliggende baptisteri i rosa marmor fra Verona, "Il Battistero".

Parma har også en verdenskjent opera og et kunstgalleri, Galleria Nazionale. En av byens store sønner er komponisten Giuseppe Verdi, skaperen av operaer som Rigoletto og Aïda.

Byen har i dag omtrent 190&nbsp;000 innbyggere og har en allsidig industri.  
Det store meierikonsernet Parmalat gikk konkurs i 2003, etter at en av Italias mest omfattende økonomiske skandaler ble kjent. Et annet stort firma med base i Parma er pastaprodusenten Barilla.

## Bilder


Fil:Duomo e Battistero di Parma.jpg|Parmas domkirke med baptisterium.
Fil:Palazzo del Governatore, Parma 2002.jpg|Rådhuset i Parma.
Fil:Piazza Garibaldi a Parma.jpg|Piazza Garibaldi
Fil:Photo 041lungoparma.jpg|Verdi di Parma-broen

## Referanser


## Eksterne lenker
* 
* 360° photos of City of Parma
Byford Dolphin

**«Byford Dolphin»** er en halvt nedsenkbar boreplattform av typen Aker H-3. Den ble bygget ved Aker Verdal i 1974 og senere modifisert og oppgradert. 

Plattformen fikk opprinnelig navnet **«Deep Sea Driller»** da den stod ferdig i 1974.

Eier av plattformen i de senere år var selskapet Dolphin AS, som var eid av Fred. Olsen.

## Ulykker
I 1976 var plattformen involvert i en ulykke som senere ble omtalt som Deep Sea Driller-ulykken.

Ulykken skjedde da riggen skulle inn til ny klassing og utbedringsarbeid på Bergens Mekaniske Verksted. Den gikk for egen maskin gjennom Fedje, natt til 1. mars 1976. Det var orkan i kastene og rederiet hadde avslått kapteinens anbefaling om å ta los ombord. Riggen gikk på grunn i farvannet og fikk slagside. Seks personer omkom i ulykken.

Riggen ble kondemnert av forsikringselskapene til Aker Verdal. De reparerte riggen og den ble senere døpt om til «Byford Dolphin» med nye eiere. «Deep Sea Driller» endret navn til «Byford Dolphin» etter at riggen ble solgt videre av Aker Verdal. 

Fem mennesker omkom under dykkerarbeid fra plattformen i Byford Dolphin-ulykken i 1983.

Det skjedde også en dødsulykke i 1990, og en i 2002 da en 44 år gammel mann mistet livet mens plattformen var engasjert på det Exxon Mobil-opererte Sigyn-feltet i Sleipnerområdet i Nordsjøen.

## Kondemnering
«Byford Dolphin» ble skrotet og satt på stranden i Aliağa i 2019.

## Referanser
Siddis

**Siddis** betegner den stedegne dialekten og personer som identifiserer seg med å være fra Stavanger.

Den første gangen en kan vise at ordet er brukt, er i en avisartikkel fra 1927. Ordet skal ikke ha kommet i vanlig bruk før omkring 1950. 

En er noenlunde samstemte om at ordet kommer fra det engelske «citizen» eller *borger*. I 1924 ble også ordet «Stavanger-Cittissen» brukt i samme betydning som ordet siddis. Reidar Kvammen skrev i 1949 at ordet kom fra det engelske «citizen». Trygve M Haldorsen fortalte i 1951 at ordet "sitizen" ble brukt av sjømenn fra Stavanger, da han var i USA i 1904. Karsten Skadberg i 1975, Reidar Frafjord i 2002,  Arne Kvitrud i 2010 og Erling Sømme Kielland i 2015 mente likeledes at ordet kunne ha opphav i «citizen». Noen har også ment at ordet kommer fra «iddis», som var merkelappene på hermetikkbokser fra Stavanger.  

Andreas Jacobsen (Ajax) karakteriserte en siddis som:

«Ein ekta siddis e den så e med å tjene Stavanger i gavne. Hvis någen ble høge på perå av det, fortjene di ikkje navne.»


Avhengig av hvem som bruker det, kan definisjonen, og dermed hvem som er en «siddis» variere. Opprinnelig beskrev «siddis» en person fra Stavanger sentrum, eller området innenfor bygrensen fra før 1965. Den 1. januar 1965 ble tidligere Madla kommune og størstedelen av Hetland kommune slått sammen til en større Stavanger kommune.  Etter hvert har ordet «siddis» blitt knyttet opp til folk som bor eller kommer fra hele Stavanger kommune. 

Ifølge Carl Bang er det seks krav til å kalle seg siddis: 

* være født innenfor de gamle bygrensene for Stavanger fra 1965,
* oppholdt seg i Stavanger det meste av livet,
* finnes i alle samfunnslag,
* mestre byens dialekt,
* være usnobbet og liketil,
* ha hjertelag. 


Ettersom Stavanger universitetssjukehus fødeavdeling ligger utenfor bygrensen fra 1965, vil en slik definisjon føre til at det etterhvert ikke er noen siddiser igjen, siden mennesker fra Stavanger ikke fødes i det som Bang definerer som Stavanger.

## Se også
* Siddishallen, en ishall i Stavanger
* Siddis Sportsklubb (også kjent som FC Show)

## Referanser
Ternopil

**Ternopil** (ukrainsk: Тернопіль, *Ternopil’*; polsk: *Tarnopol*; russisk: Тернополь, *Ternopol*) er en by i det vestlige Ukraina, ved bredden av elven Seret.  Byen er hovedstad i Ternopil oblast.

Ternopil er en av de tre større byer i det østlige Galicja, og ligger 132 km fra Lviv. Befolkningen er på   (2004). Byen lå under Polen til andre verdenskrig og befolkningen var da for det meste jødisk og etnisk polsk. 

## Historie
Ternopol ble grunnlagt i 1540 av Jan Amor Tarnowski som et polsk militært støttepunkt. Festningen fikk store privilegier av de polske konger. Stedet ble gitt bystatus i 1548 av kong Sigismund I av Polen. Fram til Polens delinger tilhørte den det polsk-litauiske samvelde. 

Før første verdenskrig var byen i østre del av Cisleithanien, del av det østerrikske kronlandet Galicia og Lodomeria, ved jernbanen mellom Lemberg og Odessa. I 1910 hadde byen omkring 33&nbsp;871 innbyggere (1910), derav omkring halvparten jøder. Den bedrev da livlig handel med korn og andre jordbruksprodukter, i særdeleshet med hester. Byen hasde da et jesuittkollegium, polsk og rutensk *obergymnasium*, høyere realskole, lærerseminarer med flere undervisninfsinstitusjoner.

Under første verdenskrig spilte Ternopol og elven Serets vedliggende avskjæring en fremstående rolle i stridene mellom Sentralmaktene] og Keiserdømmet Russland. Etter den polsk-sovjetiske krig 1919–1921 tilfalt byen den nyopprettede andre polske republikk. 

Da Polen ble delt mellom Nazityskland og Sovjetunionen i andre verdenskrigs første fase tilfalt byen Den ukrainske sosialistiske sovjetrepublikk i samsvar med Molotov–Ribbentrop-paktens hemmelige klausuler. Byen hadde da rundt 17.000 jødiske innbyggere, noen hundre av disse flyktet sammen med den røde arme da denne trakk seg tilbake den tyske invasjonen av Sovjetunion. Tyske styrker besatte byen 2. juli 1941 og den følgende uken ble 5000 jøder massakrert av tyske styrker og lokalt politi. Okkupasjonsmakten satte opp en getto der dødstallene var høye på grunn av sult, sykdom, kulde og tvangsarbeid. I mars 1942 ble rundt 600 eldre og barn hentet fra gettoen og henrettet i skogen. I august 1942 ble opp til 4000 jøder, hovedsakelig eldre og syke, sendt til Belzec utryddelsesleir; rundt 3000 ble sendt til Belzec senere på høsten. I løpet av første halvår 1943 var det flere massakrer inntil byen var tom for jøder med unntak av vel 2000 i en arbeidsleir. Noen få hundre jøder overlevde krigen, hovedsakelig ved å flykte til områder kontrollert av sovjetiske myndigheter. Den solide synagogen bygget på 1600-tallet er borte. Det er nesten ingen spor av jødisk liv og kultur i byen, 

Under den tyske okkupasjonen ble den største den av byens polske befolkning drept og da Ternopol ble tilbakeført til den ukrainske sovjetrepublikk i 1945 ble byens polske befolkning tvangsforflyttet.

Byen ble det av det uavhengige Ukraina i 1991.

## Klima

## Referanser


## Eksterne lenker
*
Portsmouth

**Portsmouth** er en by og enhetlig myndighet i Hampshire i det sørøstlige England. Byen ligger sørkysten av England. Byen har ca. 186.000 innbyggere. Byen ligger på *Portsea Island* der Solenten munner i Den engelske kanal. Øya er en av de mest tettbefolkete områder i Europa.

## Historikk
Området har vært befolket i lang tid, for eksempel med den romerske havna *Portus Adurni* ved Portchester, noe nord for Portsmouth. Byen ble sannsynligvis grunnlagt i 1180 av den normanniske greven Jean de Gisors, tidligere dateringer er usikker på grunn av lite dokumentasjon fra denne tiden. Byen fikk sin første Royal Charter i 1194 av Rikard Løvehjerte med rettigheter å holde marked og ble dermed en borough.

 Allerede rundt 1200 benyttet kong Johan havna for å bygge skip til en planlagt invasjon av Normandien. En hospital ble etablert, og byen var utgangspunkt for Englands tropper i krigen mot Frankrike. Det førte til at byen ble angrepet og ødelagt gjentatte ganger av franskmennen gjennom 1300-tallet.

Under kong Henrik V tidlig på 1400-tallet begynte man å bygge forsvarsanlegg og byen ble nå for alvor etablert som hjemmehavn for Englands sjøfosvar. På 1600-tallet tok landets marine form. Byens betydning er tett knyttet til den britiske marinens fremvekst under både mange kriger, særlig Napoleonskrigen, men også i forbindelse med etablering av de britiske koloniene. Både dokkanlegg, skipsbygging og produksjon av deler for skipene løftet byens handel og produksjon. Den var en av de første plasser der man skiftet fra manufakur til industriell produksjon i begynnelsen av 1800-tallet nettopp for utrustning av Royal Navy.

I begynnelsen av andre verdenskrig var byen utsatt for en del tyske bombeangrep som skadet både havna, industri og den historiske bykjernen. Senere i krigen seilte invasjonsflåten til D-dagen for en stor del ut av Portsmouth. 
Genoppbyggingen av Portsmouth ble gjort til dels uten å ta hensyn til den historiske byen. Typiske boligblokker utenforbyen ble bygget. I nyere tid har man forsøkt å reversere noen av feilene fra denne tiden. Et signalbygg for Portsmouth ble den 170 m høye *Spinnaker Tower* i innseilingen til havna (ferdig 2005).

Lord Nelsons linjeskipet HMS «Victory» ligger i Portsmouth som museumsskip. Det var her at Henrik 
Wergeland ble inspirert til å skrive ''Den engelske Lods da han i 1831 besøkte byen.

Byen Portsea i Australia er oppkalt etter øya Portsea som Portsmouth ligger på.

## Kultur

Fotballaget Portsmouth FC spiller i Football League 2, og har sin hjemmebane på Fratton Park.
## Referanser


## Eksterne lenker
* 
* Portsmouth City Council
* Official Portsmouth City Guide 
* University of Portsmouth
*
Fares Fares

**Fares Fares** (født 1973) er en libanesisk-født svensk skuespiller. Han er bror av filmregissøren Josef Fares. Familien hans flyttet til Sverige i 1987 og bosatte seg i Örebro.

## Filmografi
### Filmer
* 2000 – *[[Före stormen]]*
* 2000 – *[[Jalla! Jalla!]]*
* 2001 –  *[[Leva livet (film)|Leva livet]]*
* 2003 – *[[Kopps]]* (også manus)
* 2004 – *[[Dag og natt]]*
* 2004 – *[[Fakiren fra Bilbao]]*
* 2004 – *[[Salto, salmiakk og kaffe]]*
* 2005 – *[[Zozo]]*
* 2005 – *[[Bang Bang Orangutang]]*
* 2006 – *[[Kill Your Darlings (film fra 2006)|Kill Your Darlings]]*
* 2006 – *[[7 miljonärer]]*
* 2008 – *[[Et øyeblikk frihet]]*
* 2009 – *[[Metropia]]* (stemme)
* 2009 – *[[Äpplet & Masken]]* (stemme)
* 2010 – *[[Snabba Cash]]*
* 2012 – *[[Safe House]]*
* 2012 – *[[Zero Dark Thirty]]*
* 2012 – *[[Snabba Cash II]]*
* 2013 – *[[Kvinnen i buret (film)|Kvinnen i buret]]*
* 2014 – *[[Fasandreperne (film)|Fasandreperne]]*
* 2015 – *[[Child 44]]*
* 2016 – *[[Flaskepost fra P (film)|Flaskepost fra P]]*
* 2016 – *[[Kollektivet (film)|Kollektivet]]*
* 2016 – *[[Rogue One: A Star Wars Story]]*
* 2017  – *[[The Nile Hilton Incident]]* (også ansvarlig produsent)
* 2018  – *[[Journal 64 (film)|Journal 64]]*
* 2022  – *[[Boy from Heaven]]* (også ansvarlig produsent)
* 2023  – *[[En dag og en halv]]* (også regi og manus)
* 2025  – *[[Eagles of the Republic]]*

### TV-serier
* 2007 – *[[Leende guldbruna ögon]]*
* 2008 – *[[Maria Wern – Främmande fågel]]*
* 2018 – *[[Westworld (TV-serie)|Westworld]]*
* 2019 – *[[Chernobyl]]*
* 2020 – *[[Partisan (TV-serie)|Partisan]]* (også medskaper av serien)
* 2024 – *[[The Decameron]]*
* 2025 – *[[Vi kommer i fred]]*

## Priser
* Guldbagge 
** 2018: Guldbaggen for beste mannlige hovedrolle for rollen som  Noredin Mostafa i *The Nile Hilton Incident*
* Robertprisen 
** 2019: Robertprisen for årets mannlige birolle for rollen som Assad i *Journal 64*
** 2015: Robertprisen for årets mannlige birolle for rollen som Assad i *Fasandreperne*

## Fotnoter

## Referanser

 

 


## Eksterne lenker
*
PIN

Et **personlig identifikasjonsnummer** (**PIN**, ofte kalt **PIN-kode**) er en personlig tallkode som må oppgis for å få adgang til bestemte tjenester, som for eksempel minibanker, nettbanker, adgangskort eller mobiltelefoner. Den fungerer som et passord.

En PIN-kode er vanligvis på fire siffer, noe som gir 10&nbsp;000 mulige kombinasjoner. Dette er ikke spesielt mye i en moderne sikkerhetssammenheng, og derfor får man som regel bare et begrenset antall forsøk før tjenesten sperres. Blir PIN-koden på en mobiltelefon sperret, må man enten bruke en lengre PUK-kode eller kontakte leverandøren av tjenesten for å få tilgang.

En PIN-kode bør aldri oppbevares tilgjengelig for uvedkommende, og bør være umulig å gjette seg frem til. Av den grunn er ens egen fødselsdag, postnummer eller lignende ikke å anbefale som PIN-kode.